આ બ્રિટિશરોની મિથ્યા માનસિકતા હશે, પણ તેમના માટે મહત્ત્વની છે. બીજું પ્રોટોકોલ પ્રમાણે ડોનાલ્ડ ટ્રમ્પ રાણીને મળ્યા ત્યારે સહેજ નમ્યા પણ નહિ. લોકશાહી દેશના ચૂંટાયેલા પ્રમુખ તરીકે સ્વાભાવિક છે કે રાણી-રાજા માટે તેમને એવું માન ના હોય. માત્ર નામના રાણીને નમન કરવાનું ના પસંદ કરવાનો તેમને અધિકાર છે. જોકે મોટા ભાગના નેતાઓ પ્રોટોકોલ ખાતર અને યજમાનનું માન જાળવવાની પરંપરા પ્રમાણે તેનું પાલન કરતા હોય છે. પણ ડોનાલ્ડ ટ્રમ્પ અનોખા છે તેનું કારણ જ આ છે.